**savivaldybės Bendruomenės sveikatos tarybos**

**POSĖDŽIO PROTOKOLAS**

2015-12-07 Nr.SV2-7

 Klaipėda

Posėdis įvyko 2015-12-02, prasidėjo 15.00 val.

Pirmininkas Artūras Razbadauskas

Sekretorė Janina Asadauskienė

Dalyvauja Bendruomenės sveikatos tarybos (BST) tarybos nariai: J. Grubliauskienė, D.Drungilienė, J. Beniušytė, S. Liekis, A.Razbadauskas, J.Sąlyga, B.Bertašiūtė, R.J.Pilipavičius , R.Ložienė, A.Meiraitė.

Kvietiniai svečiai:Laura Lidžiutė

**DARBOTVARKĖ:**

 1. Dėl prekybos alkoholiu apribojimų eigos. (J.Uptienė, Licencijų, leidimų ir vartotojų teisių apsaugos skyriaus vedėja )

 2. Dėl visuomenės sveikatos stebėsenos. (J.Grubliauskienė, Klaipėdos visuomenės sveikatos biuro direktorė )

 3. Einamieji klausimai.

 3.1.Dėl BST darbo plano.

 3.2.Dėl VSB prašymo.

 **1. SVARSTYTA** **Dėl prekybos alkoholiu apribojimų eigos. ( J.Uptienė, Licencijų, leidimų ir vartotojų teisių apsaugos skyriaus vedėja )**

            Klaipėdos miesto savivaldybė nuo 2014 m. pabaigos pradėjo apriboti prekybos alkoholiniais gėrimais laiką viešojo maitinimo įstaigoms, dėl kurių gauta eilė gyventojų skundų dėl viešosios tvarkos trikdymo nakties laikotarpiu, pardavinėjimo išsinešimui alkoholinių gėrimų po 22 val. (kas draudžiama LR alkoholio įstatymu). Taryba 2014-12-18 sprendimu apribojo 4-ioms įmonėms prekybos alkoholiniais gėrimais laiką:

1.UAB „NEWTRANS“ – Daržų g. 1, Klaipėda. Bendrovė tarybos sprendimą apskundė, šiuo metu bylą pagal Savivaldybės administracijos apskundimą nagrinėja Lietuvos aukščiausiasis administracinis teismas, nes ir Klaipėdos apylinkės, ir Klaipėdos apygardos teismas nusprendė, kad toks tarybos sprendimas neteisėtas. Dar 2015 m. kovo mėn. buvo gautas kitos įmonės UAB „Danės vizija“ prašymas išduoti licenciją verstis mažmenine prekyba alkoholiniais gėrimais Daržų g. 1. Prieš išduodant  licenciją  UAB „Danės vizija“ buvo pakviesta jos vadovė, kuri buvo informuota, kad tai probleminė vieta naktinei prekybai alkoholiniais gėrimais ir reikia keisti veiklos kryptį. Vadovė patikino, kad į tai bus atkreiptas dėmesys. Tačiau jau po mėnesio pasipylė gyventojų skundai apie agresyvų apgirtusių asmenų elgesį ir kitus viešosios tvarkos pažeidimus. Surinkus informaciją iš policijos apie nustatytus pažeidimus, seniūnaičio ir kitų institucijų , savivaldybės tarybai buvo pateiktas sprendimo projektas dėl   prekybos alkoholiniais gėrimais laiko apribojimo UAB „Danės vizija“ ir leisti prekiauti alkoholiniais gėrimais nuo 8.00 val. iki 22.00 val. Taryba 2015-11-26 sprendimu pritarė.

2.IĮ „Mikalita“ – Minijos g. 131-11a, tarybos sprendimą apskundė, bet kita įmonė licencijos neprašė, ar vykdoma veikla duomenų nėra.

3.UAB „Marsaris“ – Laukininkų g. 13, Klaipėda. Gautas kitos įmonės prašymas išduoti licenciją verstis mažmenine prekyba alkoholiniais gėrimais, gyventojų skundų iki šiol negauta.

4.UAB „GR VAKARAI“ – Žvejų g. 10, Klaipėda. Veiklą po tarybos sprendimo sustabdė, šiuo metu licencijas verstis mažmenine prekyba alkoholiniais gėrimais šiuo adresu turi 3 juridiniai asmenys. Skundų negauta.

         Licencijų, leidimų ir vartotojų teisių apsaugos skyrius taip pat gavęs eilę gyventojų skundų, policijos siūlymus, kitų institucijų nuomonę, teikė tarybai sprendimo projektą dėl UAB „Bene noctes“ (veikla – Kurpių g. 3) prekybos alkoholiniais gėrimais laiko apribojimo. Taryba pritarė 2015-05-28 sprendimu  leisti prekiauti alkoholiniais gėrimais nuo 8.00 val. iki 22.00 val. Veikla sustabdyta.

          Taip pat taryba 2015-11-26 priėmė  sprendimą apriboti prekybos alkoholiniais gėrimais laiką „pseudobarui“ adresu Jūros g. 5, Klaipėda, dėl kurio Savivaldybės administracija pastoviai gauna skundus nuo 2013 metų, dar kai veiklą vykdė kitas juridinis asmuo, bet situacija nepasikeitusi ir dabar.

         Savivaldybės administracija, šiuo metu rengia Mero vardu raštą LR Seimui, kuriame pateiks siūlymus dėl LR alkoholio įstatymo ir kitų su tuo susijusių  teisės aktų pakeitimų.

**NUTARTA:**

Informacija išklausyta

**2. SVARSTYTA. Dėl visuomenės sveikatos stebėsenos** ( L.Lidžiutė, Klaipėdos visuomenės sveikatos biuro visuomenės sveikatos specialistė)

L.Lidžiutė pristatė Klaipėdos miesto savivaldybės visuomenės sveikatos stebėsenos ataskaitos projektą už 2014m. Sveikatos apsaugos ministro įsakymu 201412.19. buvo pakeisti bendrieji savivaldybių visuomenės sveikatos stebėsenos nuostatai, pagal kuriuos parengtas ataskaitos projektas. Pagal nustatytą rodiklių sąrašą, lyginant su kitomis Lietuvos savivaldybėmis( rodikliai sugrupuoti šviesaforo spalvų principu) 14 rodiklių yra geresni už Lietuvos vidurkį ir patenka į geriausių savivaldybių kvintilių grupę ( žalia spalva); 7 rodikliai yra prastesni už Lietuvos vidurkį ir patenka į viduriniąją kvintinių grupę ( geltona spalva) ir 9 rodikliai patenka į prasčiausių savivaldybių kvintilių grupę( raudona spalva) Remiantis šiais rodikliais sudaromas probleminių visuomenės sveikatos sričių sąrašas, kuriose atliekama išsami analizė ir vertinimas.Pranešimas pridedamas )

 BST nariai diskutavo kurias sritis pasirinkti , kaip tai koreliuoja su savivaldybės visuomenės sveikatos specialiosios rėmimo programos prioritetais, kokiose srityse galima padaryti poveikį. Abejojo Klaipėdos TLK valstybinių prevencinių programų įgyvendinimo deklaruojamais duomenimis.

**NUTARTA:**.

1.Atlikti išsamią analizę ir vertinimą šiose stebėsenos srityse: Sergamumo II tipo cukriniu diabetu; Vaikų krūminių dantų dengimo silantinėmis medžiagomis programa;Vaikų skiepijimo apimtys.

2.Organizuoti BST posėdį dėl prevencinių programų įgyvendinimo ir duomenų tikrumo , kviečiant dalyvauti PSPC vadovus ir Klaipėdos TLK atstovus.

**3. SVARSTYTA.Einamieji klausimai**

**3.1.Dėl VSB prašymo**

J.Asadauskienė supažindino su gautu raštu iš Klaipėdos visuomenės sveikatos biuro dėl papaildomų lėšų 1218,79 Eur. skyrimo iš VSRSP „Sveikiausios įmonės“ konkurso organizavimo papildomoms priemonėms įsigyti.

BST nariai diskutavo apie lėšų įsisavinimo galimybes.

**NUTARTA**

1. Skirti 1219Eur iš planuojamo VSRSP lėšų likučio „Sveikiausios įmonės “ konkurso įgyvendinimo priemonių įsigijimui, Sveikatos apsaugos skyriui parengiant reikalingus teisės aktų pakeitimus.

**3.2.Dėl BST darbo plano**

BST nariai diskutavo apie galimas BST posėdžiuose svarstytinas temas, laiką.

**NUTARTA:**

Pateikti pasiūlymus Sveikatos apsaugos skyriui dėl BST darbo plano iki gruodžio 16 d.

Posėdžius organizuoti trečiadieniais 15val, ne ilgesnius nei 1val.

Sekantį BST posėdį planuoti sausio 13d.

Posėdis baigtas 16.00 val.

BST pirmininkas A.Razbadauskas

BST sekretorė J.Asadauskienė